Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 369

1. Átszállítási díjak 1.1. A felületi postaanyag átszállítási díjainak elszámolását az átszállító igazgatás évente állítja össze minden indító igazgatás számára. Az elszámolás az adott év során átszállításra kapott indított zárlatok súlyán alapul. A 48. Cikkben meghatározott díjtáblázatokat kell alkalmazni. 1.2. Az átszállítási díjak a zárlatok indító igazgatását terhelik. A díjakat — az 1.4. pontban említett kivétel fenntartásával — az átszállító országok igazgatásainak vagy azoknak az igazgatásoknak kell fizetni, amelyek szolgálatai rész vesznek a zárlatok szárazföldi vagy tengeri szállításában. 1.3. Amikor az átszállító ország igazgatása nem vesz részt a zárlatok szárazföldi vagy tengeri szállításában, a megfelelő átszállítási díjakat a rendeltetési igazgatásnak kell fizetni, ha az viseli erre az átszállításra vonatkozó költségeket. 1.4. Az átmenő zárlatok tengeri átszállítási díjait a zárlatok indító postaigazgatásai és a tengerhajózási társaságok vagy ügynökségeik között közvetlenül is lehet rendezni. A behajózási kikötő érintett postaigazgatásnak ehhez előzetes hozzájárulását kell adnia. 1.5. A tartozó postaigazgatás mentesül az átszállítási díjak fizetése alól, ha az éves egyenleg nem haladja meg a 163,35 DTS-t.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes